procesaur/Wiki.mk huggingface dataset:
Афромен

Џозеф Едгар Форман (англ. ''Joseph Edgar Foreman''; роден на 28 јули 1974), познат по неговото естрадно име Афромен (англ. ''Afroman'') ''―'' американски рапер, пејач, текстописец, политички кандидат и комичар. Најпознат е по неговата песна од 2000 година „Because I Got High “ и неговиот следен сингл „Crazy Rap“ од 2001 година. Двете песни биле вклучени на неговиот прв студиски албум, ''The Good Times'' (2001). Во 2002 година, Афромен бил номиниран за Греми награда.
1 Животопис
Роден е на 28 јули 1974 година во Лос Анџелес, Калифорнија.
Музичката кариера ја започнал додека бил во осмо одделение кога почнал да снима песни во домашни услови кои им ги продавал на неговите соученици. Форман исто така во младоста свирел на гитара и тропал на тапани во црквен оркестар.
Во 1998 година, Афромен го издал неговиот прв албум, ''My Fro-losophy'', кој се смета за неуспешен. Следната година го издал ''„Sell Your Dope“'' и се преселил во Хатисбург, Мисисипи. Музичкиот успех на Афроман делумно се припишува на неговото преселување.
Раменофски го продуцирал вториот албум на Афромен, ''Why I Got High'', издаден во 2000 година од T-Bones Records и дистрибуиран преку услугата за споделување датотеки Napster. Истоимената песна од албумот на хумористичен начин опишува како употребата на марихуана му го уништува животот на пејачот. Кон крајот од 2001 година, песната станала хит. Во 2002 година, „Because I Got High“ била номинирана за Греми за најдобра рап соло изведба.
По успехот на песната, Афромен учествувал на фестивалот „Smoke Out“ организиран од Cypress Hill. По ова, Universal Records потпишал договор со Афромен за шест албуми и го издал ''The Good Times'' во 2001 година. ''The Good Times'' бил компилација од првите два албума од Афромен и исто така содржел нови песни.
Афроман бил дел од собирот на Juggalos во 2010 година.
Во октомври 2014 година, Афроман објавил ремикс од неговата хит песна „Because I Got High“ за да ја истакне корисноста од марихуаната како дел од заложбата за легализирање на продажбата во САД.
На 20 декември 2022 година, Афромен објавил дека ќе се кандидира за претседател на САД на претседателските избори во 2024 година. Неговиот менаџер на кампањата, Џејсон Севиџ, ја објави кандидатурата во негово име, наведувајќи ги инфлацијата, пазарот на недвижности, корупцијата во спроведувањето на законот и легализирањето на марихуаната како клучни прашања во неговата кампања.
Блажо Шишков

Блажо Шишков ( во — во близу Гевгелија) — македонски револуционер, учесник во НОВ на Македонија.
1 Животопис
Завршил основно училиште во генерацијата со Страшо Пинџур, Димката Ангелов, Васо Хаџијорданов и други. Се занимавал со земјоделие. Во редовите на НОВ пристапил волетото 1944 година кога се вклучил во единиците на Втората македонска ударна бригада. Загинал во борбата со Германците при нападот на железничката станица во Јаворица, кај Гевгелија на 16 септември 1944 година.
2 Поврзано
* Никола Шишков
Никола Шишков

Никола Ефремов Шишков ( во — во ) — македонски револуционер, учесник во Илинденското востание, член на Македонската револуционерна организација и носител на Илинденска споменица.
1 Животопис
Потекнувал од имотна трговска фамилија, која му овозможила да се стекне со солидно образование. Основно училиште завршил во Ваташа, а нижа гимназија во Кавадарци. Потоа се запишал во средото земјоделско училиште во Софија. Во 1900 година на неполни 17 години станал член на револуционерната организација, а за да ја докаже својата приврзаност и лојалност према организацијата, му било наложено да ликвидира еден турски шпион.
Никола Шишков станал член на ваташката месна чета со која раководел Јованче Поп Антов. Во 1905 година заедно со Димитар Пинџуров и Лазо Сојтериев се придружуваат во Околиската чета на војводата Добри Даскалов. Учествувал во многу борби со својата чета, меѓу кои позначајни се борбата во Ресава на 13 јули 1905 година, борбата кај ''Трника'' близу Мрежичко во август истата година, борбата кај селото Грбавец, борбата со турската војска во август 1907 година во месноста ''Омот'', близу селото Бохула и други.
Во една борба бил потешко ранет по што бил приморан подолго време да помине на лекување. Носител е на Илинденска споменица од 1 јули 1946 година. Никола Шишков починал во 1948 година.
2 Поврзано
* Блажо Шишков
Достигнување (видеоигри)

Достигнување (|achievement) — незадолжителна задача во видеоигрите поврзана со напредок, стил на игра, пронаоѓање тајни, колекционерски предмети, итн. Понекогаш добивањето достигнувања дава пристап до нови материјали, на пример, бонусни карти, цртежи, маски (скинови) на ликови.
1 Историја на достигнувањата
Првите системи за достигнувања биле измислени во зората на компјутерските игри. Така, Activision ги наградувал играчите со значки за одредени игри уште во 1980-тите. За да се добиело таква значка, потребно било да се постигне одреден исход во играта (на пример, да се постигне одреден број бодови или да се исполни одредено време), да се направи слика од екранот на играта и да се испрати сликата до компанијата по пошта. Слични практики постоеле меѓу другите големи издавачи на игри.
Некои видеоигри од раните 1990-ти мотивирале внимателно играње со прикажување на исходите на играчот од вкупниот број на располагање. Меѓу таквите игри се серијата класични потраги на Sierra Entertainment и потрагите ''Indiana Jones & The Last Crusade: The Graphic Adventure'', ''Indiana Jones and the Fate of Atlantis'' (системот Indy Quotient points) од LucasArts. Забележително, системот Indy Quotient points ги задржал исходите од игра до игра, покажувајќи го целокупното познавање на играчот за играта.
Во средината на 2000-тите, системот за достигнувања претрпел големи промени — тој станал софтверски додаток што бележел одредени настани во играта. Штом во играта се случи дејство неопходно за да се добие достигнување, системот го бележел за профилот на играчот во системот. На екранот се појавува мал прозорец со порака што покажува кое достигнување е заработено. Овој систем за првпат бил воведен во 2005 г. со објавувањето на конзолата Xbox 360. Valve подоцна го вклучил својот сопствен систем за достигнувања во пакетот Steamworks, наменет за развивачите на игри што сакаат да се поврзат со системот за распределба Steam. Конечно, во летото 2008 г., заедно со ажурирањето на вградената програма 2.40, системот за трофеи се појавил на PlayStation 3. Во 2009 г., Ubisoft ја претставил услугата Uplay, која вклучува систем за достигнувања за игри. Пуштањето на Game Center на iPhone, iPad и iPod во 2010 г. вовел систем за достигнувања за игри на iOS. Со пуштањето на Google Play Games во 2013 г., системот за достигнувања бил воведен во игрите за андроид.
Far Cry (игра)

''Far Cry'' — научнофантастична пукачка игра од прво лице, развиена од германската компанија Crytek и објавена од Ubisoft на 23 март 2004 г. за лични компјутери, работејќи под Microsoft Windows. Играта доаѓа со уредувач на ниво Sandbox 1, кој ви овозможува да создадете сопствени полноправни мисии за оваа игра. ''Far Cry'' продала 730.000 примероци во рок од 4 месеци од објавувањето и во мигов има продадено над 1 милион примероци. Изворната сметачка игра подоцна била пренесена на играчките конзоли. Во 2008 г. бил објавен филм заснован на истоимената игра.
Приказната на играта го следи поранешниот војник на специјалните сили Џек Карвер, кој се наоѓа на таинствен островски архипелаг. Џек е во потрага по новинарка што исчезнала по платенички напад на неговата јахта. Играта вклучува тематски елементи во врска со опасностите од генетското инженерство, како и геноцидот на месните островјани, кој е заснован на мутанти создадени од безумен научник.
Во играта може да се види македонското знаме и слика од Охрид бидејќи главниот развивач на играта бил Македонец, Петар Котевски.
1 Играчки процес
''Far Cry'' е класична пукачка игра од прво лице, сместена на растегнат архипелаг со отворен свет во јужниот дел на Тихиот Океан. Бујната тропска прашума не само што служи како живописна заднина, туку и обезбедува суштински места за покривање и криење како за играчот, така и за неговите противници. Непријателите во играта динамично реагираат на стратегиите и дејствата на играчот. Кога самотен платеник ќе го открие играчот, тој може да повика засилување со помош на огнено оружје, што ќе ги поттикне другите непријатели да се приближат кон местоположбата на играчот.
Непријателите соработуваат за да надминат, заобиколат, заокружат и употребат поттиснувачка стрелба, добивајќи тактичка предност над играчот. За да се спротивстават на ова, играчите можат да користат особени двогледи за да ги обележат непријателите на нивната миникарта. Овие двогледи, исто така, им овозможуваат на играчите да ги прислушуваат непријателските разговори од далечина, едноставно насочувајќи ги во насоката на непријателите. Како што играта напредува, играчите добиваат пристап до топлински двогледи, кои ги откриваат топлинските траги на скриените непријатели, без разлика дали се скриени од зеленило или темнина.
Блаже Џунов

Блаже Џунов - Млаѓо ( според друг извор на 14 април 1921 во — во ) — македонски револуционер, учесник во НОВ на Македонија, член на Народноослободителен младински сојуз на Македонија (НОМСМ).
1 Животопис
Потекнувал од многучлено земјоделско семејство. По завршување на основното образование во своето родно село, нижата гимназија во Кавадарци, своето гимназиско образование го оформил во Крагуевац. Непосредно пред Втората светска војна се запишал на Земјоделскиот факултет во Земун, а по отпочнувањето на војната се префрлил на истиот факултет во Софија. Под обвинение дека ширел револуционери идеи сред студентите бил исклучен од факултетот во 1942 година. Веднаш по враќањето во своето село се вклучил во редовите на револуционерното движење, а веднаш потоа се илегализирал. По масакрот во Ваташа наместо да се исплашат од крвавиот злочин (по убиството на младинците) уште петмина ваташани стапиле во редовите на одредот „Добри Даскалов” и тоа: Ката Видикова-Ружа, Блажо Чекоров-Ѓуро, Методи Џунов-Џико, Блаже Џунов-Млаѓо, Гичо Еленов и други. Учествувал во сите борбени акции на одредот. Во септември истата година се приклучил во баталјонот „Страшо Пинџур”, а од декември 1943 година станал борец во Втората македонска ударна бригада.
На 22 декември 1943 година бил избран за делегат од Тиквешијата, и учествувал на првиот конгрес на НОМСМ во Фуштани, егејскиот дел на Македонија, на кој е избран за член на Главниот одбор на младината на Македонија. На 28 април 1944 година, во судир со германската војска на планината Бигла, бил тешко ранет и бил пренесен на егејскиот дел на Македонија, во една партизанска болница на лекување. Здобиените рани биле многу тешки и Блаже по некое време им подлегнал на повредите.
2 Поврзано
* Масакр во Ваташа
* Методи Џунов
* Тодор Џунов
* Ристо Џунов
* Пане Џунов
Љубовна болест (манга)

''Љубовна болест'' (|花野井くんと恋の病, |A Condition Called Love, букв. ''Чувство наречено љубов'') — јапонска манга напишана и илустрирана од Мегуми Морино. Започнала со серијализација во списанието ''Dessert'' на Kodansha во декември 2017 г. Од април 2024 г., издадени се 15 тома танкобон. Адаптација на аниме-серија произведена од East Fish Studio била прикажана од април до јуни 2024 г.
1 Содржина
Приказната се сосредоточува на Хотару Хинасе, ученичка од прва година средно, која ужива во исполнет живот со блиски пријатели и поткрепувачко семејство, иако романсата сѐ уште го нема најдено своето место во нејзиниот живот. Сè се менува кога таа му пружа рака на Саки Хананои, допадливо момче неодамна со скршено срце по раскинувањето. Овој чин го поттикнува Саки да ѝ предложи пробна врска.
2 Ликови
* Хотару Хинасе — прилично просечна девојка што никогаш не била заљубена и не ни мисли дека може да се заљуби. Арно ама, откако била малку трогната од упорноста на Хананои да излезат заедно, таа решава да даде шанса да се сретнат со надеж да стане некој што може да го доживее нештото наречено љубов.
* Саки Хананои — популарен средношколец и момче на Хотару Хинасе. Многумина го сметаат за „тип само за гледање, а не за допирање“, бидејќи често се однесува ладно и оддалечено од кој било, освен од Хотару.
* Хибики Асами / Кјо
* Цукиха Шибамура / Шибаму
* Сохеи Јао
* Кеиго Курата
* Сатоми Сатомура
Орчуша

Орчуша (|Orqushë или ''Orqusha''; |Орчуша) — село во областа Гора, денес во општината Драгаш на Призренскиот округ, јужно Косово. Населението брои 93 жители (2024), сочинето од Горанци.
1 Географија и местоположба
Селото се наоѓа во областа Гора, на десната страна од реката Плава, високо на планината Коритник, на надморска височина од 950 м. Сместено е во непосредна близина на границата со Албанија, на која се наоѓа граничниот премин Оргоста-Орчуша.
2 Историја
Селото Орчуша се споменува како селиште под името ''ωрчюша̀'' во грамота на царот Стефан Душан од 1348-1352 година, издадена од манастирот „Св. Архангели Михаил и Гаврил“ во Призрен.
По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Орчуша (''О̀рчуша'') било македонско село со 64 куќи.
Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Орчуша (''Орчища'') било село со 80 куќи на Македонци-муслимани.
Ова село го носи истиот ојконим како мавровско-ростушкото село Орќуше во Македонија, но малку поинаква дијалектна варијанта.
3 Население
Според германска карта издадена во 1941 година, а заснована на пописот на Кралството Југославија од 1931 година, селото имало 200 јужнословенски муслимани (Горанци).
Во табелата во продолжение е направен преглед на населението во сите пописни години:
Година, 1948, 1953, 1961, 1971, 1981, 1991, 2011
Население, 415, 370, 396, 431, 427, 221, 60
4 Културни и природни знаменитости
Џамии
* Џамија — главна селска џамија
5 Поврзано
* Гора
Претседателски избори во САД (2024)

Претседателските избори во САД во 2024 година биле 60-тите последователни избори за претседател на Соединетите Американски Држави. Биле закажани за вторник, 5 ноември 2024 г. Тие избирале претседател и потпретседател со мандат од четири години. Џо Бајден (Демократската партија) првично се кандидирал за преизбирање, но на 21 јули 2024 г. се откажал за кандидат за претседател и ја поддржувал Камала Харис за нова кандидатка на демократите. Таа го избрала Тим Волц за нејзиниот кандидат за потпретседател на демократите. Поранешниот претседател Доналд Трамп (член на Републиканската партија) се кандидирапе за преизбирање за втор, непоследователен мандат. Тој го избрал Џејмс Венс за кандидат за потпретседател на републиканците. Своите кандидатури за номинација на двете најголеми партии се изјасниле и од голем број првични соперници. Датумот на стапување во должност на победникот на изборите, Доналд Трамп, е одреден да биде 20 јануари 2025 г. Независниот Роберт Ф. Кенеди Помладиот првично се кандидирал за претседател на САД, но на 21 август 2024 година ја откажал кандидатурата за претседател и го поддржал Трамп.
На 13 јули, Трамп бил повреден во обид за атентат на еден од неговите собири.
Склад

Склад, складиште или магацин — просторија или зграда (комплекс) наменета за складирање на стоки и драгоцености. Ја врши должноста на натрупување резерви на материјални средства неопходни за обезбедување на промени во побарувачката и понудата на трговиштето, како и синхронизација на брзината на протокот на товарот.
Има производни, воени, сезонски и други видови складови. Според друг критериум, тие можат да се поделат на затворени, полузатворени и отворени.
1 Историја
1.1 Праисторија и древна историја
Пред современите магацини, древните општества складирале дополнителна храна во јами или дворски складишта како оние што се наоѓаат во Кносос. Колин Ренфру, археолог, претполагал дека складирањето на земјоделски вишок во минојските дворци од бронзеното време играло клучна улога во развојот на раната државна власт.
Млике

Млике или Млика (|Mlikë или ''Mlika''; |Млике) — село во областа Гора, денес во општината Драгаш на Призренскиот округ, јужно Косово. Населението брои 263 жители (2024), сочинето од Горанци.
1 Географија и местоположба
Селото се наоѓа во областа Гора, во северозападните пазуви на Шар Планина, на надморска височина од 800 м.
2 Историја
Во 1900 година, Васил К’нчов го забележал Млике како македонско-муслиманско село во областа Гора со 50 куќи.
По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Млике (''Млѝка'') било македонско село со 60 куќи.
На етничката карта на Северозападна Македонија од 1929 г. Афанасиј Селишчев го забележал ''Бегите (Беглере)'' како македонско село на местото на Диканце или Млике.
3 Население
Според германска карта издадена во 1941 година, а заснована на пописот на Кралството Југославија од 1931 година, селото имало 250 јужнословенски муслимани (Горанци).
Во табелата во продолжение е направен преглед на населението во сите пописни години:
Година, 1948, 1953, 1961, 1971, 1981, 1991, 2011
Население, 461, 428, 428, 455, 506, 355, 92
4 Културни и природни знаменитости
Џамии
* Ал-агова џамија — селска џамија, прогласена за споменик на културата
5 Личности
Родени во Млике
* Рустем Ибиши — поранешен претседател на Граѓанската иницијатива за Гора (ГИГ)
6 Поврзано
* Гора
Френологија

Френологија (од грчки ''φρήν'' — ум, сознание, и ''λογος'' — наука) — псевдонаука што се појавила кон крајот на XVIII век и стекнала популарност во XIX век. Се претпоставува дека особините на личноста, карактерот и умствените способности можат да се утврдат со проучување на обликот и големината на испакнатините и вдлабнатините на черепот. Приврзаниците на френологијата веруваат дека одредени области на мозокот одговараат на различни особини и способности на личноста, како што се добронамерност, разрушителност и религиозност. Тие тврдат дека со мерење на черепот и утврдување на овие области, може да се предвиди поведението и склоностите на поединецот.
Френолозите користат инструменти наречени френометри за да ја измерат површината на черепот и да ја одредат важноста на различни области. Тие веруваат дека одликите како што се моралот, интелигенцијата, па дури и престапноста можат да се проценат преку овие мерења.
Крстец (Гора)

Крстец (|Kërstec; |Крстац) — село во областа Гора, денес во општината Драгаш на Призренскиот округ, јужно Косово. Населението брои 445 жители (2024) и селото е горанско.
1 Географија и местоположба
Селото се наоѓа во областа Гора, на левата страна од реката Плава, во југоисточните пазуви на планината Коритник, на надморска височина од 1.150 м.
2 Историја
Во 1900 година, Васил К’нчов го забележал Горни Крстец како македонско-муслиманско село во областа Гора. Заедно со соседното село Долни Крстец, тоа броело вкупно 120 куќи.
По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. ''Крстец'' (''Кръ̀стец'') било македонско село со 120 куќи.
3 Население
Според германска карта издадена во 1941 година, а заснована на пописот на Кралството Југославија од 1931 година, селото ''Крстец'' имало 350 јужнословенски муслимани (Горанци).
Во табелата во продолжение е направен преглед на населението во сите пописни години за Горни (Мали) Крстец:
Година, 1948, 1953, 1961, 1971, 1981, 1991
Население, 242, 229, 247, 292, 415, 437
Пописни години за Долни (Велики) Крстец:
Година, 1948, 1953, 1961, 1971, 1981, 1991
Население, 223, 211, 228, 270, 383, 400
Согласно важечките територијални организации за време на пописот од 2011 година, селата Горни и Долни Крстец се споени во едно село Крстец.
4 Општествени установи
* Основно училиште
5 Културни и природни знаменитости
Џамии
* Џамија — главна селска џамија
6 Поврзано
* Гора
* Косовски Бошњаци
* Драгаш
Виљушкар

Виљушкар (|forklift, lift truck) — возило за кревање и пренос на товар задвижено од мотор со внатрешно согорување (МВС). Постои и рачен палетен виљушкар наречен „палетар“.
1 Историја
Од средината на XIX век до почетокот на XX век, биле поставени темелите за современите виљушкари. Првично, за кревање товари се користеле рачно задвижени дигалки. Во 1906 г., Pennsylvania Railroad вовела платформски камиони на батерии за да го преместуваат багажот на нивната станица во Алтуна, Пенсилванија. За време на Првата светска војна, Ransomes, Sims & Jefferies од Ипсвич во Обединетото Кралство развила различни видови опрема за ракување со материјали.
Главна група на елементи

Главна група на елементи — хемиски елементи (наречени и претставителни елементи) елементи од групите 1 и 2 (s-блок) и групите 13 до 18 (p-блок) на периодниот систем. Елементите од s-блокот се одликуваат со една главна оксидациска состојба, а кај оние од p-блокот, кога имаат повеќе состојби, честопати состојбите се поделени во две единици. Најлесни елементи од главната група се хелиумот, литиумот, берилиумот, борот, јаглеродот, азотот, кислородот и флуорот, поредно распоредени во периодниот систем.
Елементите од главната група (со некои од полесните преодни метали) се најзастапените елементи Земјата, во Сончевиот Систем и воопшто во вселената. Елементите од групата 12 обично се сметаат за преодни метали; меѓутоа, цинкот (Zn), кадмиумот (Cd) и живата (Hg) делат извесни својства со двете групи, па затоа некои научници сметаат дека не треба да стојат во главната група.
Во некои прилики во главната група се вбројуваат дури и |елементите од групата 3 како и лантаноидите и актиноидите бидејќи се електропозитивни со само една главна оксидациска состојба како оние од групите 1 и 2. Положбата на актиноидите е подискутабилна, но најзастапените и најзастапените од нив, ториумот (Th) и ураниумот (U), се слични на оние од главната група бидејќи ториумот е електропозитивен елемент со само една главна оксидациска состојба (+4), а ураниумот има две, поделени на две оксидациски единици (+4 and +6).
Во постарата номенклатура, главната група ја сочинуваат групите IA и IIA, како и групите IIIB од 0 (IIIA до VIIIA според CAS). Групата 12 е наречена група IIB во обата система. Групата 3 е наречена група IIIA во постарата номенклатура (IIIB според CAS).
1 Поврзано
* Застапеност на хемиските елементи во Земјината кора
Гепиди

Гепидите (|Gepidae, Gipedae, |Γήπαιδες) биле источногерманско племе кое живеело на територијата на денешна Романија, Унгарија и Србија, помеѓу реките Тиса, Сава и Карпатите. Се вели дека ја делеле религијата и јазикот на Готите и Вандалите.
За прв пат ги споменуваат римските извори во третиот век. Во четвртиот век, тие биле меѓу народите инкорпорирани во Хунската империја, во која сочинувале важен дел. По смртта на Атила, Гепидите под водство на нивниот водич Ардарик, предводеле сојуз на племиња кое биле дел од империјата, и ги победиле синовите на Атила и нивните сојузници на реката Недао во 454 година. Последователно, Гепидите и сојузниците формирале кралства во средното Подунавје, на границата на Римската империја. Гепидското кралство било едно од најважните и најдолготрајните од нив, со седиште во Сирмиум (Срем), а понекогаш се нарекува и Гепидија. Покривало голем дел од поранешната римска провинција Дакија, северно од Дунав, и во споредба со другите среднодунавски кралства останало релативно неповрзано со Рим.
Гепидите биле поразени од Ломбардите и Аварите еден век подоцна во 567 година, кога Константинопол не им дал никаква поддршка. Некои од Гепидите им се придружиле на Ломбардите во нивните походи во Италија, некои преминале на Римска територија, додека некои останале на територијата на поранешното кралство откако било освоено од страна на Аварите.
Некои археолошки наоѓалишта можат со сигурност да им се пришишат на Гепидите. По нивното населување во Панонската Низина, тие главно биле сконцентрирани околу реките Сомеш и Кереш, но не се мешале со другите народи.
Сунишма Синг

Сунишма Синг е климатски активист од Фиџи. Таа била младинска претставничка од Фиџи за Конференцијата на Обединетите Нации за климатски промени во 2019 година.
1 Ран живот и образование
Синг живее во Надрога. Студирала во Јужнотихискиот универзитет по геопросторни науки и географија. Дипломирала во април 2021 година.
2 Активизам
Таа е дел од младинскиот совет на Фиџи, кој се состои од млади од 15 до 35 години кои соработуваат со Министерството за млади и спорт како координатори на социјалните медиуми. На настанот на Конференцијата на ОН во 2019 година, таа станала една од младинските претставници од Фиџи со Апениса Ваниќи, Стивен Симон, Шивани Каран и Ото Навуницаги.
Палетар

Палетар или палетен виљушкар — нископодигнувачки виљушкар чија основна намена е подно пренесување палети. Истите речиси целосно ги замениле нископодигнувачките колички, бидејќи стандардизираните палети (на пример европалетите) најчесто ги замениле преносливите сталажи. Виљушкарите се влечат рачно или имаат акумулаторски електричен погон. Се управуваат рачно, и тоа одејќи покрај виљушкарот или стоејќи или седејќи на виљушкарот. Уредот за подигнување обично е хидрауличен, рачен или електричен. Виљушката може да се подигне околу 100 мм. Носивоста на палетерите е од 1.200 до 3.000 кг, а брзината е од 4 до 6 км/ч. Палетерите се многу прикладни за разнесување и собирање на палетизиран товар во работилници и складишта. Се користат за утовар и истовар на вагони и камиони преку товарни рампи, доколку стоката не мора да се насложува една врз друга.
1 Подни пренесувачи
Подните транспортери (пренесувачи) вклучуваат посебни (специјални) возила кои слободно се движат по подот или општо на рамни површини, а се користат за водорамно внатрешно пренос и претовар во погони, складишта и слично. Постојат многу различни видови подни транспортери, како што се: рачни колички, моторизирани колички, влечни пренесувачи, разни подигнувачки колички, таканаречени надземни колички, виљушкари и други насложни пренесувачи. Во споредба со обичните друмски возила, сите тие имаат заеднички обележја: помали надворешни мерки (димензии) и помали брзини на возење. Сите подни транспортери имаат слични погонски механизми за возење, управувачки уреди и други склопови.
Најважни склопови на подните транспортери се: погонски механизам за возење и управувачки уред. Ефектот на подните транспортери во внатрешниот пренос најмногу зависи од овие склопови. Високиот учинок на некој поден транспортер се постигнува со големо забрзување при тргнување, брза промена на насоката на возење и со мал полупречник на вртење. Подните транспортери во производните погони не смеат да влијаат на работните услови и безбедноста на работата со испуштање на издувни гасови, создавање бучава и сл.
1.1 Нискподигнувачки подни транспортери
Нископодигнувачките подни транспортери се користат за пренос на материјали кои не треба да се редат еден врз друг. Најстарата верзија на таквите транспортери се нископодигнувачки колички со носечка платформа која е од 200 до 300 мм над подот. Количката се врзува под товарот нареден на преносливата (транспортна) сталажа (плоча на 4 кратки ногарки), потоа сталажата со товарот се подига со помош на уредот за подигнување и се превезува на одредено место, каде што сталажата со товарот се спушта на подот.
Во истата група спаѓаат и надвозните коли. Едноставните, хидраулично управувани фаќалки го прифаќаат товарот и го ставаат во просторот помеѓу 4-те погонски тркала. Поради ваквата централна локација на товарот, односот на корисна и сопствена тежина може да биде околу 2:1, што е исклучително поволно. Надземните камиони се многу погодни за транспорт на големи купишта долги материјали ( цевки, прачки, пилена дрва, итн.) во пространи магацини. Носивоста е од 5 до 25 тони, а брзината е до 60 km/h и уште повеќе.
Обид за атентат врз Доналд Трамп

На 13 јули 2024 г., имало обид за атентат врз Доналд Трамп, тогаш поранешен претседател на САД и тековен претседателски кандидат, за време на собир во Батлер, Пенсилванија, како дел од предизборната кампања за Претседателските избори во САД во 2024 г. Куршумот за малку ја промашил главата на Трамп, драскајќи го горниот дел од десното уво за само неколку милиметри.
Стрелецот употребил пушка од типот АР-15 од покрив на зграда надвор од безбедносниот периметар на собирот, пукајќи од приближно 60 до 90 метри. И покрај тоа што успеал да пука повеќепати, стрелецот бил брзо убиен од член на Контранападната екипа на Тајната служба. Според Канцеларијата на окружното обвинителство на округот Батлер, еден демонстрант бил убиен од пукачот, а двајца други биле тешко ранети и хоспитализирани.
Злосторството се истражува како обид за убиство. Ова е првпат по пукањето на Реган во 1981 г., поранешен или сегашен претседател на САД да биде ранет во обид за убиство.
1 Стрелба
Околу 18:11 часот по американско време, за време на неговиот предизборен собир, Доналд Трамп бил ранет од куршум. 20-годишникот Томас Метју Крукс испукал осум истрели од пушка од типот АР-15 само шест минути по говорот на Трамп. Крукс, кој не ја поминал безбедносната проверка, се качил на покрив на барака сместен на 200 до 400 стапки северно од Трамп. Веднаш по стрелбата, Крукс бил убиен од снајперист од Контранападната екипа на Тајната служба на САД.
Еден од куршумите го погодил Трамп во горното десно уво, предизвикувајќи му да се наведне. Агентите на Тајната служба брзо го заштитиле додека лежел на земја околу 25 секунди. Кога станал, на увото и лицето му се гледало крв. Трамп потоа ја кренал тупаницата кон толпата, која одговорила со ракоплескања и скандирања „С-А-Д!“ Веднаш бил придружуван до блиската болница.
За време на стрелбата, биле погодени тројца учесници на собирот, што довело до еден смртен случај и две тешко повредени лица. Еден од повредените бил седнат на левата трибина на теренот. Американскиот претставник Рони Џексон подоцна пријавил дека неговиот внук бил ранет од куршум по вратот.
2 Последици
Трамп бил однесен во Меморијалната болница Батлер за преглед, а подоцна ја напуштил болницата неколку часа после тоа. Неговата автоколона тргнала околу 21:30 часот по американско време кон Меѓународниот аеродром Питсбург. Трамп пристигнал на Меѓународниот аеродром Њуарк либерти во Њу Џерси рано наутро на 14 јули. И портпаролот на Тајната служба и самиот Трамп потврдиле дека е безбеден.
Јовче Тесличков

Јовче Тесличков, роден како Јованче Димов Тесличков (Велес, 17 октомври 1925 — Седларево, 24 октомври 1944) — истакнат македонски партизан од Велес. Учесник во НОБ како дел од осмата велешка ударна бригада. Истакнат член на велешката подгрупа на македонската комунистичка партија. По негова чест велешкото економско средно школо СОУ „Јовче Тесличков“ го носи неговото име.
1 Животопис
1.1 Потекло
Фамилијата Тесличкова потекнувале од селото Долно Црнилиште, Свети Николе. Во време на суровото турско ропство на Македонија се преселиле во градот Велес, во денешната улица „Вера Циривири 2“, улицата за време на бугарската фашистичка окупација на градот го носело името „Генерал Танев“. Според гледиштата на Жаклина Блажевски тој сметал дека фамилијата Тесличкова го родиле Никола Тесла но заради сиромашните услови го продале кон побогата српска фамилија во Смиљан, Лика.
1.2 Рани години
Јовче Тесличков е роден во сиромашна фамилија, неговиот татко Димо Тесличков работел под лоши услови покрај велешкиот монопол за мала плата, додека мајка му Лена Тесличкова се грижела за децата дома. Платата на Димо Тесличков бил доволно само да се исхраниле. За основно образование тој учел во црковното школо „св. Ѓорѓи“ и после продолжил средношколско образование во единствената велешката гимназија.
Кога бил петнаесет години неговиот роден град подпандал под суровата бугарска фашистичка армија кога уште се учел во велешката гимназија. На 14 март, 1942 година Тесличков заедно со голем број од велешките гимназијалци воделе штрајк против фашистичката влада на Бугарија бидејќи не се согласувале со тогашното правило дека бугарскиот јазик требало да биде службен.
1.3 Приклучување во социјалистичкото движење
Заради неговото учество во штрајкот тој бил отстранет од школото под новата бугарска фашистичка влада, во иста година бил примен во Комунистичката партија на Југославија и бил еден од поистакнати членови на велешката подгрупа на самата партија. Кога бил приклучен во партијата Тесличков почнал да ги читал комунистичките дела на Карл Маркс и почнал да се ориентира кон социјализмот и комунизмот.
Заради неговите млади години тој не учествувал во војската туку соработувал со другите социјалистички членови и политичари. Во 1944 година кога постигнал 18 години доброволно учествувал во формирањето на осмата велешка бригада во селото Отиштино. Тој служел како борец од вториот баталјон на велешката бригада.
Заради неговата храброст и мудрост бри битките тој бил предложен да добие своја сопствена чета. Тесличков водел борби покрај железничката бруга помеѓу Скопје и Велес. Кога постигнале до Скопје почнале да водат различни битки со албанските фашистички балисти во Сува Гора.
Тесличков учествувал во битки за ослободувањето на селата Грчец, Горно Нерези, Крушопек и други во регионот Каршијак. При битката на ослободувањето на селото Седларево тој бил трагично погоден од бугарските фашисти и на деветнаесет години умрел. После војната неговите остатоци биле закопани во велешката костурница. Во негова чест кога било отворено велешкото економско средно школо го носело неговото име.
2 Наводи
Возбудена состојба

Возбудена состојба — состојба на еден систем во квантната механика (како на пр. атом, молекула или јадро) со повисока енергија од основната состојба (т.е. повеќе енергија од апсолутниот минимум). Возбудувањето се однесува на покачувањето на енергетското ниво над избрана појдовна точка, обично основната состојба, но понекогаш веќе возбудена состојба. Температурата на група честички е показател за нивото на возбуденост (со исклучок на системите што имаат негативна температура).
Животниот век на еден систем во возбудена состојба обично е краток: спонтаното или поттикнатото лачење на квантна енергија (како фотон или фонон) обично се случува накратко по возбудувањето на системот, враќајќи го на пониска енергија (во помалку возбудена или во основната состојба). Ова враќање на пониско енергетско ниво општо се опишува како распад и е спротивен на возбудувањето.
Долготрајните возбудени состојби се нарекуваат метастабилни. Два примера се јадрени изомери и синглетен кислород.
1 Атомско возбудување
Атомите можат да се возбудат од топлина, електрицитет или светлина. Водородниот атом дава добар пример за овој концепт.
Основната состојба на водородниот атом е еден електрон во најниска можна орбитала (т.е. сферно симетричната „1s“-бранова функција, која досега покажнува најниски можни квантни броеви). Давајќи му на атомот дооплнителна енергија (на пр. со впивањето на фотон со соодветна енергија), електронот стапува во возбудена состојба (со еден или повеќе квантни броеви поголеми од можниот минимум). Кога електронот ќе се најде меѓу две состојби (многу брза промена), тој е во суперпозиција на обете состојби. Ако фотонот има премногу енергија, електронот повеќе нема да биде сврзан со атомот, и атомот ќе стане јонизиран.
По возбудувањето атомот може да се врати на основната состојба или пониска возбуденост со испуштање на фотон со карактеристична енергија. Испуштањето на фотони од атоми во различни возбудени состојби води до низа карактеристични оддавни линии на електромагнетниот спектар.
Атомот во високовозбудена состојба се нарекува Ридбергов атом. Систем од високовозбудени атоми може да создаде долготрајна кондензирана возбудена состојба наречена Ридбергова материја.
2 Возбудување на растроен гас
Збирот од молекули што образуваат гас може да се сметаат за возбудени ако еден или повеќе молекули имаат покачен степен на кинетичка енергија така што добиената брзинска распределба отстапува од рамнотежата рамнотежната Болцманова распределба. Оваа појава е подробно проучена во случајот на дводимензионален гас, анализирајќи го времето потребно за успокојување до рамнотежа.
3 Пресметка на возбудени состојби
Excited states are often calculated using спарен склоп, Мелер-Плесетова теорија за растројувањето, повеќеконфигурациско самоскладно поле, конфигурациско заемодејство, и временски зависна теорија на густински функционал.
4 Реакција
Понатамошна последица од образувањето во возбудена состојба може да биде реакцијата на атомот или молекулата во возбудена состојба, како во фотохемијата.
5 Поврзано
* Ридбергова формула
* Стационарна состојба
* Одбивна состојба
АТП Њупорт 2024

АТП Њупорт 2024 (познато и како Отворено првенство на тениската куќа на славните) бил тениски турнир на трева кој се одиграл од 15 до 21 јули 2024 година во Меѓународната тениска куќа на славните во Њупорт, Род Ајленд, САД. Турнирот бил дел од АТП серијата 250 во рамките на тениската сезона 2024.
Ова било воедно и последно издание на овој турнир, бидејќи истиот е повлечен од АТП календарот за 2025 година.
Победници биле Маркос Гирон во поединечна конкуренција и Андре Герансон и Сем Вербек во двојки.
1 Победници
1.1 Поединечно
* Маркос Гирон го победил Алекс Микелсен, 6–7<sup>(4–7)</sup>, 6–3, 7–5
1.2 Двојки
* Андре Герансон / Сем Вербек ги победиле Роберт Кеш / Џејмс Трејси, 6–3, 6–4
Ирина Лакапина

Ирина Лакапина (родена Марија; |Ирина Лакапина, |Μαρία/Ειρήνη Λεκαπηνή, починала ок. 966) била жена на бугарскиот цар Петар I. Таа била ќерка на Христофор Лакапин, син и совладетел на Роман I Лакапин, и неговата жена ''Августа'' Софија.
За да се покаже како достоен наследник на неговиот татко и дома и во очите на странските владетели, новиот бугарски цар Петар I покажал сила со инвазијата на Тракија во мај 927, но се покажал подготвен да преговара за потраен мир. Роман ја искористил приликата и предложил брачен сојуз помеѓу царските куќи на Византија и Бугарија за да се стави крај на војната од 913–927. Роман договорил политички брак помеѓу неговата внука Марија и бугарскиот монарх. За прв пат во византиската историја, византиска принцеза ќе се омажи за странски владетел; децении подоцна, зетот и совладетел на Роман, Константин VII го критикува Роман за оваа отстапка. Во октомври 927 Петар пристигнал во близина на Константинопол да се сретне со Роман и да го потпишат мировниот договор, венчавајќи се со Марија на 8 ноември. Да ја означи новата ера во бугарско-византиските односи, Марија го зела името Ирина („мир“).
Ирина и Петар имале повеќе деца, меѓу кои:
* Пленимир
* Борис II, кој станал цар на Бугарија во 969
* Роман
Утре наутро (ТВ-серија)

''Утре наутро'' — македонска телевизиска серија во режија и сценарио на Јани Бојаџи. Серијата е снимана во 2024 година, во производство на Телевизија Алфа. Серијата имала 5 епизоди и се прикажувала во 2026 година.
1 Содржина
По бегството на нејзиниот сопруг, Јоана е предмет на јавен линч додека нејзините деца Борис и Тина се жртви на малтретирање. Нејзината ромска домаќинка Ајтен, нејзиниот сопруг Ешреф и нивната ќерка Аида се жртви на етничка дискриминација.
2 Улоги
Нина Деан, Јоана Пеласка
Ирена Илиевска, Аида
Кети Дончевска-Илиќ, Ајтен
Васил Зафирчев, Рустем
Горан Стојаноски, Никола Бакалски
Бајрам Северџан, Ешреф
Јана Никодиновска, Тина
Гоце Андонов, Борис
Игор Стојчевски, Петар Поповски
Коста Ангов, Владимир
Благој Веселинов, инспекторот
Роберт Вељановски, Тодор
Владо Јовановски, Петруш
Григор Јовановски, Димитар
Александар Микиќ, началникот
Симеон Мони Дамевски, амбасадорот на САД
Жаклина Стевковска, психологот
Благоја Чоревски, Анастас
Горан Илиќ, секретарот на училиштето
Младен Крстевски
Антонио Ташковски, Филип
Давид Мука, Агент
Пируника Киселички, Вела
Димитрина Мицкоска, Косара
Петар Горко, Поп Стаматов
Ана Димитрова, Марта
Роберт Ристов, адвокатот
Јордан Витанов, тренерот
Рубенс Муратовски, полицаецот
Јана Вељановска, Емилија
Славица Манаскова, директорката
Сашо Тасевски, тетовиран затвореник
Миле Вратеовски, високиот затвореник
Гордана Ендровска, класен раководител
Кристина Христова-Николова, судијката
Душица Стојановска, чистачка во барот 1
Надица Петрова, чистачка во барот 2
Нино Леви, докторот
Чедомир Митевски, готвачот
Мина Јелучин, Лена
Томе Станковски, обвинителот
Кирил Андоновски
Владанка Димковска, докторката
Давид Илиќ, полицискиот инспектор
Бранко Бенинов
Кристина Гиева, полицаец 2
Владо Дојчиновски
Виолета Шапковска
Филип Миленковски, Шарлот
Ангела Диколоска, репортер
Идает Сејфулот, Тони
Елена Марковска, новинар
3 Поврзано
*''Утре наутро'' — филм
Тениски турнир на трева Росмален

Тенискиот турнир „Росмален“ е годишен турнир што се игра на трева на терените во конгресниот центар Автотрон во Росмален, Холандија. Главните меѓународни тениски асоцијации како АТП, ВТА и ИТФ не го признаваат Росмален како место на кое се одржува турнирот, туку Хертогенбос.
Поради спонзорски причини, турнирот имал многу различни имиња во минатото; бил познат како: ''Heineken Trophy'' (1996–2001), ''Ordina Open'' (1995, 2002–2009), ''Unicef Open'' (2010–2012), ''Topshelf Open'' (2013–2015) и ''Ricoh Open'' (2016–2017), а од 2018 година официјалното име му е ''Libéma Open''.
Во 2020 и 2021 година, турнирот не се одиграл поради пандемијата на КОВИД-19.
Турнирот се состои од два дела:
* АТП Росмален, турнир за мажи
* ВТА Росмален, турнир за жени
Општествена положба

Општествена положба или социјален статус — положба или ранг на поединец или група во општеството. Тоа е одредено од различни чинители како што се богатство, образование, занимање и општествени врски. Луѓето со повисока општествена положба често уживаат повеќе привилегии и почит во нивните заедници, додека оние со пониска положба можат да се соочат со поголеми предизвици и дискриминација. Општествената положба може да биде под влијание на културни норми, економски услови и историски фактори и игра значајна улога во обликувањето на општествените заемодејства и можностите за поединци и групи.
1 Поим
Концептот првпат бил употребен во општествена смисла од англискиот историчар и адвокат Хенри Мејн.
Општествената положба се однесува на положбата на поединецот во хиерархиски распореден општествен систем, одредувајќи го нивното објективно место и можното влијание во општеството. Таа ги опфаќа различните улоги и одговорности на една личност, што влијае на нивниот пристап до привилегии и можности во рамките на распределбата на власта и материјалното богатство.
Палеомонастиро

Палеомонастиро (|Παλαιομονάστηρο, во прев. ''Стар Манастир'') — поранешно село во Гребенско, Егејска Македонија, на територијата на денешната општина Гребен на Гребенскиот округ, Грција.
1 Географија
Селото се наоѓало во денешниот атар на селото Балтино, во пределите на планината Пинд и блиску до границата со Тесалија.
2 Историја
Палеомонастиро била колибарска сточарска населба сместена крај стар манастир, по кој е наречена. Во 1920 г. е забележано со 7 жители. Малку подоцна се распаднала, и не се спомнува во понатамошните пописи.
Сварништа

Сварништа (|Σβαρνίστα, ''Сварниста'') — поранешно село во Гребенско, Егејска Македонија, на територијата на денешната општина Гребен на Гребенскиот округ, Грција.
1 Географија
Селото се наоѓало во денешниот атар на селото Балтино и источно од Турија, во пределите на планината Пинд и блиску до границата со Тесалија.
2 Историја
Сварништа била колибарска сточарска населба. Во 1920 г. е забележана со 9 жители. Малку подоцна се распаднала, и не се спомнува во понатамошните пописи. Веројатно имала привремен карактер.
Пероксид

Пероксиди — група соединенија со градбата , каде буквите R претставуваат радикал (дел од целосна молекула), а буквите O се поединечни кислородни атоми. Кислородните атоми се сврзани меѓусебно и со соседни елементи преку единечни ковалентни врски, означени со испрекинати или полни линии. Групата во пероксидот често се нарекува пероксидна група, иако постојат извесни номенклатурни несогласувања. Овој спој се смета за заеднички повеќеатомски јон и постои во многу молекули.
1 Општа градба
Карактеристичната градба на пероксидот е кислородно-кислородна единечна ковалентна врска, која меѓусебно ги поврзува двата главни атоми. Во случај молекулата да нема хемиски заменители, пероксидната група ќе има нето полнеж [-2]. Секој кислороден атом има полнеж -1 бидејќи пет негови валентни електрони остануваат во надворешната орбитална обвивка, а еден е зафатен во ковалентната врска. Поради природата на ковалентната врска, од овој распоред следува дека секој атоом има еквивалент на 7 валентни електрони, редуцирајќи ги кислородите и давајќи им негативен полнеж. На овој полнеж влијааат другите додадени елементи, така што својствата и градбата се менува зависно од додадената група или групи.
2 Чести облици
Најчест пероксид е водород пероксидот, разговорно наречен само „пероксид“. Се продава како раствор во вода во различни концентрации. Познати се и многу органски пероксиди.
Покрај водород пероксидот, други најважни класи на пероксиди се следниве:
* пероксидни киселини — пероксидни деривати на многу чести киселини; примери се пероксимоносулфурната и пероцетна киселина, како и нивните соли; еден пример е калиум пероксидисулфатот.
* пероксиди од главната група — соединенија со спојот (E = елемент од главната група).
* метални пероксиди — примери се бариум пероксидот, натриум пероксидот и цинк пероксидот.
* органски пероксиди — соединенија со спојот or . Еден пример е ''терт''-бутилхипероксидот.
3 Номенклатура
Спојот помеѓу кислородните молекули е наречен пероксидна група (понекогаш пероксо-група, пероксилна група, перокси-спој). Номенклатурата на пероксидната група може да се разликува, и претстаува исклучок од правилата за именување на повеќеатомски јони. Ова се должи на тоа што групата се сметала за едноатомска кога е откриена. Поимот го вовел шкотскиот хемичар Томас Томсон во 1804 г. за соединение здружено со што повеќе кислород,'''' или пак оксидот со најголемо количество на кислород.
Дафа Цепенкова

Дафа Цепенкова е една од најпознатите македонски интерпретаторки на народно творештво од XIX век.
1 Животопис
Дафа Цепенкова потекнувала од семејство Цепенкови од Прилеп и била сестра на познатиот собирач и запишувач на народни умотворби Марко Цепенков. За разлика од нејзиниот брат Марко, кој поседувал извонреден талент за раскажување, Дафа поседувала талент за пеење. Најголемиот дел од песните запишани во Зборникот на Наум Тахов ѝ припаѓаат токму на Дафа. Слободната интерпретација и умешноста за импровизација придонесува испеаните песни да бидат исполнети со чувство за метрика и со ведар дух, а дел од овие песни се и авторски дела на самата пејачка. Токму затоа, Дафа Цепенкова ја сместуваме во редот на најдобрите македонски интерпретаторки на народни песни во XIX век.
Починала во длабока старост, на 103 години.
2 Библиографија
* Славчо Ковилоски. (2018). ''Македонското женско творештво во XIX век''. Скопје: Институт за македонска литература.
АТП Њупорт 2024 – поединечно

АТП Њупорт 2024 – поединечно — тениски турнир во поединечна конкуренција од АТП серијата 250 кој се одиграл во Њупорт, Род Ајленд, САД како дел од тениската сезона 2024.
Турнирот се одиграл од 15 до 21 јули 2024 година.
Победник во ова последно издание на турнирот, бидејќи истиот ќе биде повлечен од календарот за 2025 година, бил Маркос Гирон кој во американското финале го победил сонародникот Алекс Микелсен со 6–7<sup>(4–7)</sup>, 6–3, 7–5. Гирон спасил и меч топка во финалето при резултат 4-5 за Микелсен во третиот сет, за на крајот да ја освои неговата прва АТП титула во поединечна конкуренција во кариерата. Поразениот, Алекс Микелсен завршил како вицешампион на турнирот втора година по ред, откако во финалето на турнирот во 2023 година бил поразен од Адријан Манарино.
1 Носиели
Првите четири носители биле слободни во првото коло.
# Адријан Манарино
# Маркос Гирон (победник)
# Алекс Микелсен
# Кристофер Јубанкс
# Брендон Накашима
# Александар Вукиќ
# Артур Риндеркнеш
# Ринки Хиџиката
2 Жреб
Ило Стојанов

Ило Ганчев Стојанов ( во — во близу Прилеп) — македонски револуционер, учесник во НОВ на Македонија.
1 Животопис
Бил оженет и се занимавал со земјоделство. Во редовите на народноослободителното движење се вклучил во почетокот на јули 1944 година во Втората македонска бригада, а потоа во Десетата македонска народноослободителна бригада. Загинал како припадник на доброволните ударни групи во борбите со Германците кај селото Присад, Прилепско, на 7 септември 1944 година.
Никола Ѓелев

Никола Тодор Ѓелев ( во — во ) — симпатизер на НОВ на Македонија.
1 Животопис
Бил роден во Галиште, а покасно се преселил во Дреново каде бил вработен како курир во Општината. Никола бил симпатизер на народноослободителното движење. Во периодот од 1942-1943 година бил мобилизиран во бугарската војска, каде и го загубил својот живот.
Јован Димитров

Јован Пано Димитров ( во — во ) — македонски револуционер, учесник во НОВ на Македонија.
1 Животопис
Бил земјоделец и симпатизер на народноослободителното движење. Во почетокот на јули 1944 година им се приклучил на партизаните во Втората македонска бригада. Учествувал во завршните борби за ослободување на Југославија со борците на Петнаесеттиот македонски корпус во 48 дивизија. Загинал кај Нова Пазова во борбите со Германците на 12 април 1945 година како командант на батаљон.